மதுரையில் அந்த நாட்டு மன்னனால் தன் கணவன் கோவலன் அநியாயமான பழி சுமத்தப்பட்டு கொடூரமாக கொலை செய்யப்பட்டதால் கற்புக்கரசி கண்ணகி கோபமுற்றாள். தன் சக்தியெல்லாம் ஒன்று சேர்த்து மதுரையை எரியூட்டிய பின் அங்கிருந்துக் கிளம்பி கேரளா நாட்டிற்கு சென்றாள். கேரளாவுக்குச் செல்லும் முன் பாண்டி நாட்டின் எல்லைக்குச் சென்று நின்று அங்கிருந்தே ‘கோவலன் பொட்டல்’ எனப்படும் கோவலன் கொலை செய்யப்பட்ட இடத்தையும் மற்றும் மதுரைக்கும் சேர்த்து சாபமிட்டு தனது சக்தியால் அந்த நகரை அங்கிருந்தே எரித்தாள். மதுரைப் பற்றி எரிந்தது. அதன் பின் தான் நின்ற அந்த இடம் தர்மத்தையும், சத்தியத்தையும் நிலை நிறுத்தும் சக்தி பீடமாக அமைந்து இருக்கும் எனவும், அங்கு வந்து தம்முடைய நியாயமான கோரிக்கைகளை நிலை நிறுத்தி எவர் வேண்டுவார்களோ அவர்கள் வேண்டியது நடக்கும் என்றும் கூறினாள். கண்ணகி உண்மையில் மாரியம்மனின் அவதாரம் என்பார்கள்.